# Carl Lewis

### Izvor: Wikipedija

Osvojene medalje
Carl Lewis
Atletika
Olimpijske igre
Zlato | OI 1984. | 100 m
Zlato | OI 1984. | 200 m
Zlato | OI 1984. | Skok u dalj
Zlato | OI 1984. | 4 x 100 m
Zlato | OI 1988. | 100 m
Srebro | OI 1988. | 200 m
Zlato | OI 1988. | Skok u dalj
Zlato | OI 1992. | Skok u dalj
Zlato | OI 1992. | 4 x 100 m
Zlato | OI 1996. | Skok u dalj
Svjetska prvenstva
Zlato | SP 1983. | 100 m
Zlato | SP 1983. | Skok u dalj
Zlato | SP 1983. | 4 x 100 m
Zlato | SP 1987. | 100 m
Zlato | SP 1987. | Skok u dalj
Zlato | SP 1987. | 4 x 100 m
Zlato | SP 1991. | 100 m
Srebro | SP 1991. | Skok u dalj
Zlato | SP 1991. | 4 x 100 m
Bronca | SP 1993. | 200 m

Carl Lewis (Birmingham Alabama, SAD, 1. srpnja 1961.), američki atletičar

Puno ime: Carlton Frederick Lewis.

U izboru MOO-a, 1999.godine, proglašen najvećim atletičarem XX stoljeća, iste godine u izboru renomiranog američkog magazina "Sports Illustrated" proglašen "olimpijcem stoljeća", a sveukupno je, po mišljenju mnogih, i najveći sportaš - svih vremena.

## [uredi] Sportski uspjesi

Američki superatletičar, kojeg su krasili mnogi nadimci, od kojih je svakako najpoznatiji "sin vjetra". Osvajač je devet zlatnih i jedne srebrne olimpijske medalje na Olimpijskim igrama 1984,1988,1992 i 1996 (Los Angeles, Seoul, Barcelona i Atlanta); te osmerostruki svjetski prvak u atletici na SP od 1983 do 1993, i to kad su se svjetska atletska prvenstva održavala svake četiri godine, a ne svake dvije, kao danas. Carl Lewis, sportski fenomen kakav će se teško ponoviti, ujedinio je u svojim uspjesima podvige više vrhunskih atletičara. Ponovio je podvig koji je prije njega ostvario Paavo Nurmi, osvojivši devet zlatnih olimpijskih medalja, zatim je ponovio uspjeh Jesse Owensa iz Berlina, 1936, pobijedivši na 100 m, 200 m, u skoku u dalj i u štafeti 4 x 100 m; a ponovio je i podvig svog sunarodnjaka Al Oerter- a koji je pobijedio na četirima Olimpijskim igrama (od 1956-1968, u bacanju diska), pobijedivši također četiri puta na Olimpijskim igrama - u skoku u dalj. Pri tom valja napomenuti da nitko, prije ni poslije njega, nije u skoku u dalj pobijedio čak ni dva puta. Uz to, nijedan sprinter nije pobijedio na OI dva puta na 100 m, a Carl Lewis je to učinio 1984. i 1988. Nadalje on je prvi čovjek koji je na razini mora trčao 100 m ispod 10 sec. Na vrhuncu svoje karijere (tijekom 80-ih i početkom 90-ih) bio je sprinter s najviše utrka na 100 m ispod 10 sec, te na 200 m ispod 20 sec; a ostao je, i vjerojatno će još jako dugo ostati, atletičar s najviše skokova preko 8,50 m.

Radi ilustracije : samo je 7 (sedam) atletičara u povijesti atletike (što vani, što u dvorani) skočilo 8 m i 71 cm, pa naviše. Sveukupno 15 skokova. Od toga Carl Lewis ima 9 skokova (1 dvoranski), a preostala šestorica - 6!

Po uspjesima koje je postigao na najvećim natjecanjima, slobodno se može konstatirati - to je najveća karijera u povijesti sporta.

Treba napomenuti da se je Carl Lewis kvalificirao i za Olimpijske igre u Moskvi, 1980, (kao 19-godišnjak), u štafeti 4 x 100 m i u skoku u dalj, ali je to izostalo zbog bojkota, čime mu je, najvjerojatnije, uskraćena najmanje jedna sigurna zlatna medalja - u štafeti, a čime bi zasjeo na prvo mjesto vječne liste olimpijaca s najviše medalja. Ovako se nalazi na četvrtom mjestu, iza Larise Latynine, gimnastika, Ukrajina, Paava Nurmija, atletika, Finska i Marka Spitza, plivanje, USA. Svo četvero ima po 9 zlatnih medalja, a poredak određuje broj srebrnih i brončanih: Latinyna 5 srebrnih i 4 brončane, Nurmi 3 srebrne, Spitz 1 srebrna i 1 brončana, te Lewis 1 srebrna medalja.

Međutim Lewis je (kao što je kod žena gimnastičarka Vera Časlavska) sportaš s najviše pojedinačno osvojenih zlatnih olimpijskih medalja - 7, ako računamo aktualne sportske discipline (Ray Ewry, USA, osvojio je 8 pojedinačnih zlatnih medalja 1900., 1904. i 1908., ali u disciplinama koje odavno više nisu u programu Olimpijskih igara: skok udalj, skok uvis i troskok - iz mjesta).

Vidi i: Olimpijci s najviše medalja.

## [uredi] Optužbe za doping

2003. godine je Dr. Wade Exum, iz Olimpijskog odbora SAD-a, objavio kopije dokumenata s imenom 100 američkih sportaša koje je nacionalni savez otkrio u dopingu ali su bez obzira na to dobili dozvole za međunarodne nastupe tijekom zadnjih desetljeća 20-tog stoljeća. Među tim imenima bilo je i ime Carla Lewisa. Pokazalo se da je primjerice Lewis tijekom 1988. godine tri puta navodno bio otkriven u korištenju nedozvoljenih sredstava, i to prilikom izbornih natjecanja za sastav reprezentacije SAD-a na OI, te je dobio zabranu nastupa pred Olimpijske Igre. Nastup mu je naknadno ipak dozvoljen odnosno kazna ukinuta, slično kao i većem broju drugih sportaša, nakon njegove tvrdnje da je sporne preparate dobio ne znajući za njih.

Službeno dakle Lewis nikad nije kažnjen zbog dopinga, ali je ovaj događaj bacio sjenu na fantastičnu karijeru ovog vrhunskog sprintera. Stvar je neobična tim više što je sam Lewis godinama bio najgorljiviji kritičar dopinga, posebno je bio poznat po žestokim verbalnim napadima na Ben Johnsona tijekom njihovog višegodišnjeg rivalstva, i to prije te naravno i poslije čuvenog skandala u Seoulu.

## [uredi] Zanimljivost

Na prvenstvu SAD u Indijanapolisu 1982. godine Carl Lewis je skočio u dalj svemirskih 9 m i 14 cm, što bi bio i ostao vječiti svjetski rekord da se suci nisu uplašili međunarodne nevjerice, pa su mu solomonski presudili - minimalni prijestup.

## [uredi] Karijera

- 1983. - SP, 3 zlatne medalje (100 m, skok u dalj i štafeta 4 x 100 m)
- 1984. - OI, 4 zlatne medalje (100 m, 200 m, skok u dalj i štafeta 4 x 100 m)
- 1987. - SP, 3 zlatne medalje (100 m, skok u dalj i štafeta 4 x 100 m)
- 1988. - OI, 2 zlatne medalje (100 m, skok u dalj), 1 srebrna medalja (200 m)
- 1991. - SP, 2 zlatne medalje (100 m i štafeta 4 x 100 m), 1 srebrna medalja (skok u dalj)
- 1992. - OI, 2 zlatne medalje (skok u dalj i štafeta 4 x 100 m)
- 1993. - SP, 1 brončana medalja (200 m)
- 1996. - OI, 1 zlatna medalja (skok u dalj)

## [uredi] Osobni rekordi

- 100 m: 9,86 sec (1991., tada svjetski rekord)
- 200 m: 19,75 sec (1983.)
- skok u dalj: 8 m 87 cm (1991.); u dvorani: 8 m 79 cm (1984., važeći svjetski dvoranski rekord)
- Štafeta 4 x 100 m: 37,40 sec (1992., važeći svjetski rekord)

Olimpijski pobjednici u utrci na 100 m

1896. Thomas Burke | 1900. Frank Jarvis | 1904. Archie Hahn | Međuigre 1906. Archie Hahn | 1908. Reginald Walker | 1912. Ralph Craig | 1920. Charles Paddock | 1924. Harold Abrahams | 1928. Percy Williams | 1932. Thomas Edward Tolan | 1936. Jesse Owens | 1948. Harrison Dillard | 1952. Lindy Remigino | 1956. Bobby Morrow | 1960. Armin Hary | 1964. Robert Hayes | 1968. James Hines | 1972. Valerij Borzov | 1976. Hasely Crawford | 1980. Allan Wells | 1984. Carl Lewis | 1988. Carl Lewis | 1992. Linford Christie | 1996. Donovan Bailey | 2000. Maurice Greene | 2004. Justin Gatlin

Olimpijski pobjednici u utrci na 200 m

1900. Walter Tewksbury | 1904. Archie Hahn | 1908. Bobby Kerr | 1912. Ralph Craig | 1920. Allen Woodring | 1924. Jackson Scholz | 1928. Percy Williams | 1932. Thomas Edward Tolan | 1936. Jesse Owens | 1948. Melvin Patton | 1952. Andy Stanfield | 1956. Bobby Morrow | 1960. Livio Berrutti | 1964. Henry Carr | 1968. Tommie Smith | 1972. Valeri Borzov | 1976. Don Quarrie | 1980. Pietro Mennea | 1984. Carl Lewis | 1988. Joe DeLoach | 1992. Mike Marsh | 1996. Michael Johnson | 2000. Konstantinos Kenteris | 2004. Shawn Crawford

Olimpijski pobjednici u skoku u dalj

1896. Ellery Clark | 1900. Alvin Kraenzlein | 1904. Meyer Prinstein | 1906. Meyer Prinstein | 1908. Frank Irons | 1912. Albert Gutterson | 1920. William Petersson | 1924. William DeHart Hubbard | 1928. Edward Hamm | 1932. Edward Gordon | 1936. Jesse Owens | 1948. Willie Steele | 1952. Jerome Biffle | 1956. Gregory Bell | 1960. Ralph Boston | 1964. Lynn Davies | 1968. Bob Beamon | 1972. Randy Williams | 1976. Arnie Robinson | 1980. Lutz Dombrowski | 1984. Carl Lewis | 1988. Carl Lewis | 1992. Carl Lewis | 1996. Carl Lewis | 2000. Iván Pedroso | 2004. Dwight Phillips

Dobavljeno iz "http://hr.wikipedia.org../../../c/a/r/Carl_Lewis_d209.html"

Kategorije: Američki atletičari | Olimpijski pobjednici u atletici | Sprinteri | Skakači u dalj

##### Views

- Članak
- Razgovor
- Trenutna inačica

##### Traži

##### Drugi jezici

- العربية
- Български
- Bosanski
- Català
- Česky
- Dansk
- Deutsch
- English
- Esperanto
- Español
- Eesti
- Suomi
- Français
- Galego
- עברית
- Italiano
- 日本語
- Nederlands
- ‪Norsk (bokmål)‬
- Polski
- Português
- Srpskohrvatski / Српскохрватски
- Simple English
- Slovenščina
- Српски / Srpski
- Svenska
- Türkçe
- 中文